КъБР-м и Iэтащхьэм и къалэнхэр пIалъэкIэ зыгъэзащIэр къулыкъум пэроувэ
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий дыгъэгъазэм и 7-м лэжьэн щIидзащ.
Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ округым щыIэ Хлопонин Александр КъБР-м и Правительствэм и Унэм къыщызэхуэсахэм къулыкъу лъагэм ягъэувар яригъэцIыхуа нэужь, КIуэкIуэ Юрий республикэм и Правительствэм и унафэщIхэм, Къэрал Думэм и депутатхэм, ФедерацэмкIэ Советым КъБР-м къыбгъэдэкIыу хэтхэм, апхуэдэу хабзэхъумэ органхэм я унафэщIхэм щхьэхуэ-щхьэхуэурэ яхуэзащ. А зэIущIэхэм щыхэплъащ икIэщIыпIэкIэ зэфIэгъэкIын хуей Iуэхухэм. Республикэм и унафэщIу щIэуэ ягъэувам властым и IэнатIэ псоми я лIыкIуэхэр къыхуриджащ я зэфIэкIхэр Iуэхум хузэщIагъэуIуэну.
Абы къызэрилъытэмкIэ, щIыналъэм и унафэщIхэм я дежкIэ нэхъыщхьэ дыдэр къэралым и Iэтащхьэм къигъэува къалэнхэр, псом япэу, экономикэм зегъэужьыным, республикэм щыпсэухэм я шынагъуэншагъэр къызэгъэпэщыным хуэгъэзахэр гъэзэщIэнырщ.
КъБР-м и Iэтащхьэмрэ
Правительствэмрэ я пресс-IуэхущIапIэ.
